**Գերմանական շպից** (գերմ.՝ **Deutscher Spitz**), գերմանական ցեղատեսակի շուն։ Ենթադրվում է, որ սա այն եզակի ցեղատեսակն է, որն ունի 5 տեսակ՝ տարբեր չափերի և գույների․ կիշոնդ, հսկա շպից, միջին շպից, փոքրամարմին շպից և պոմերանյան։

Պատմություն
-----------

Ենթադրվում է, որ գերմանական շպիցը առաջացել է սկանդինավյան շպից տեսակի հովիվ շներից, որոնց ընդհանուր ցեղատեսակներից են սամոյեդը, ֆիննական շպիցը և շվեդական լաֆունդը։ Ենթադրվում է, որ այս սկանդինավյան շները միջնադարում տարածվել են ամբողջ Հյուսիսային Եվրոպայում և նույնիսկ մինչև Բրիտանիա։ Գերմանական գրականության մեջ պոմերանյան շների մասին ամենավաղ հիշատակումները թվագրվում են մ.թ. 1450 թվականին։ 1750 թվականին Կոմս Օբերհանդ ցու Սայրե Բուֆոնը իր «Չորքոտանիների ազգային պատմություն» գրքում գրել է, որ շպիցները գերմանական բոլոր ցեղատեսակների նախնիներն են։
Գերմանական շպիցերը պահվում էին ֆերմաներում տարբեր նշանակությունների համար, որպես հովիվ շներ և պահապաններ։ Դարերի ընթացքում բուծվելով՝ նրանք ավելի փոքր չափեր են ձեռք բերել և, ի վերջո, վերածվել են փոքրամարմին շների։

Նկարագրություն
--------------

Գերմանական շպիցը երկար մազերով, հաստ մորթիով շների ցեղատեսակ է։ Ցեղատեսակի նկարագրություններում նշվում է, որ բոլոր տեսակները ունեն խիտ մազածածկույթ, երկար, ուղիղ մորթի։

### Կիշոնդ (գայլաշպից)

Կիշոնդը գերմանական Շպիցի ամենամեծ տեսակն է։ Մորթին արծաթափայլ մոխրագույն է՝ սև երանգով։ Որոշ անգլախոս երկրներում, ներառյալ Կանադայում, Միացյալ Թագավորությունում և Միացյալ Նահանգներում, կիշոնդըը և գերմանական գայլաշպիցը դասակարգվում են որպես երկու առանձին ցեղատեսակներ. գայլաշպիցի քաշը կարող է լինել 27-32կգ, իսկ կիշոնդինը՝ 25-30կգ։

### Հսկա շպից

Հսկա շպիցը միջին չափի շուն է։ Այն սովորաբար կշռում է 17-18կգ17 to 18 kg (37 to 40 lb)։ Մորթին կարող է լինել սպիտակ, սև կամ շագանակագույն՝ սպիտակ բծեր կրծքավանդակի, ոտքերի և պոչի ծայրի վրա։

### Միջին շպից

Այս տեսակի շպիցը միջին չափի է։ Սովորոբար կշռում է 10․5-11․5կգ, հասակը՝ 30-40սմ, մորթին կարող է լինել սպիտակ, սև, շագանակագույն, մեղրագույն, մոխրագույն կամ այլ երանգներով։

### Փոքրամարմին շպից

Այս տեսակի շունը փոքր չափի է։ Այն սովորոբար կշռում է 3-5կգ, հասակը՝ 24-30սմ։ Մորթին կարող է լինել սպիտակ, սև, շագանակագույն, մեղրագույն, մոխրագույն կամ այլ երանգներով։

### Պոմերանյան

Պոմերանյանը փոքր չափի շուն է։ Այն սովորաբար կշռում է 1․4-3կգ, հասակը՝ 18-24սմ։ Մորթին կարող է լինել սպիտակ, սև, շագանակագույն, մեղրագույն, մոխրագույն կամ այլ երանգներով։

Տես նաև
-------

* Շուն
* Շպից
* Դանիական շպից
* Ճապոնական շպից
* Հնդկական շպից
* Ֆիննական շպից

Ծանոթագրություններ
------------------

1. ↑  Alderton David (2008)։ *The encyclopedia of dogs*։ Bath: Parragon Books Ltd։ էջեր 116, 130 & 345։ ISBN 978-1-4454-0853-8
2. 1 2 3 4  «FCI-Standard No 97: Deutsche Spitze»։ 12 November 2019։ Վերցված է 12 November 2020
3. ↑  Fogle Bruce (2009)։ *The encyclopedia of the dog*։ New York: DK Publishing։ էջեր 124& 134–135։ ISBN 978-0-7566-6004-8
4. ↑  Morris Desmond (2001)։ *Dogs: the ultimate dictionary of over 1,000 dog breeds*։ North Pomfret, VT: Trafalgar Square Publishing։ էջեր 428–439, 521–523 & 525–526։ ISBN 1-57076-219-8
5. ↑  Wilcox Bonnie, Walkowicz Chris (1995)։ *Atlas of dog breeds of the world*։ Neptune City, N.J.: TFH Publications։ էջեր 436–438

Արտաքին հղումներ
----------------


|  |  |
| --- | --- |
|  | ***Գերմանական շպից***էջը Վիքիպահեստում |

* German Spitz World in the UK
* German Spitz Breeders & Owners Club in the UK